Inter jegħlbu lil Sampdoria b'goals ta' Lukaku u Lautaro Inter żammew il-pass ma' Juventus u Lazio fin-naħa ta' fuq tal-klassifika tas-Serie A b'rebħa ta' 2-1 fuq Sampdoria li min-naħa tagħhom baqgħu fil-periklu tar-relegazzjoni. Kien Romelu Lukaku (10) li fetaħ l-iskor għan-Nerazzurri wara li rċieva mingħand Christian Eriksen filwaqt li huma rduppjaw minn Lautaro Martinez irdoppja b'xutt fil-baxx meta kkonkluda mill-pass ta' Antonio Candreva. Iżda Sampdoria daħlu fil-partita kmieni fit-tieni taqsima minn goal ta' Morten Thorsby (52) wara azzjoni ta' corner. Sadanittant, Atalanta saħħew ir-raba' post b'rebħa ta' 4-1 fuq Sassuolo bil-goals jaslu minn Berat Djimsiti (16), Duvan Zapata (31, 66) u auto-goal ta' Mehdi Bourabia (37). Bourabia (92) wieġeb għal Sassuolo.